title: Padomes Lēmums (2001. gada 9. aprīlis), ar ko noslēdz apspriedes ar Fidži salu Republiku, saskaņā ar ĀKK un EK partnerattiecību nolīguma 96. pantu

text:
Svarīgs juridisks paziņojums

|

32001D0334

Oficiālais Vēstnesis L 120 , 28/04/2001 Lpp. 0033 - 0035

		Padomes Lēmums(2001. gada 9. aprīlis),ar ko noslēdz apspriedes ar Fidži salu Republiku, saskaņā ar ĀKK un EK partnerattiecību nolīguma 96. pantu(2001/334/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā ĀKK un EK partnerattiecību nolīgumu, kas 2000. gada 23. jūnijā parakstīts Kotonū (Beninā) un iepriekš piemērots ar ĀKK un EK Ministru padomes Lēmumu 1/2000,ņemot vērā Iekšējo nolīgumu par pasākumiem, kas veicami, un procedūrām, kam jāseko, lai īstenotu ĀKK un EK partnerattiecību nolīgumu, kas piemērots pagaidu kārtā ar dalībvalstu valdību pārstāvju 2000. gada 18. septembra lēmumu, un jo īpaši tā 3. pantu,ņemot vērā Komisijas priekšlikumu,tā kā(1) būtiskie elementi, kas pieminēti ĀKK un EK partnerattiecību nolīguma 9. pantā, ir pārkāpti, nelikumīgi aizstājot demokrātiski ievēlēto Fidži valdību un atceļot 1997. gada konstitūciju;(2) saskaņā ar ĀKK un EK partnerattiecību nolīguma 96. pantu, apspriedes notika 2000. gada 19. oktobrī, kurās Fidži varas iestādes paskaidroja savu viedokli un uzņēmās konkrētas saistības, jo īpaši attiecībā uz konstitūcijas pārskatīšanas grafiku, brīvu un godīgu vēlēšanu rīkošanu līdz 2002. gada jūnija beigām, kā arī 19. maija valsts apvērsuma nodošanu tiesai;(3) jāņem vērā arī Fidži politiskās attīstības tie jaunākie pozitīvie elementi virzībā uz atgriešanos pie demokrātiskas iekārtas, kuri papildina iepriekš minētās saistības;(4) Fidži salās pilnībā jāatjauno demokrātiska valdība,IR PIEŅĒMUSI ŠO LĒMUMU.1. pantsAr šo tiek slēgtas apspriedes ar Fidži salu Republiku, saskaņā ar ĀKK un EK partnerattiecību nolīguma 96. panta 2. punkta c) apakšpunktu.2. pantsPasākumi, kas norādīti pievienotajā vēstules projektā, ar šo tiek pieņemti kā attiecīgi pasākumi ĀKK un EK partnerattiecību nolīguma 96. panta 2. punkta c) apakšpunkta nozīmē.Padome atceļ šos pasākumus, tiklīdz ir notikušas brīvas un godīgas vēlēšanas un likumīga valdība ir stājusies pie amata pienākumu pildīšanas Fidži salās, ar nosacījumu, ka ir nodrošināta cieņa pret cilvēktiesībām, demokrātijas principiem un tiesiskumu.Šo lēmumu pārskata sešu mēnešu laikā.3. pantsŠis lēmums stājas spēkā tā publicēšanas dienā Eiropas Kopienu Oficiālajā Vēstnesī.Luksemburgā, 2001. gada 9. aprīlīPadomes vārdā —priekšsēdētājaA. Lindh--------------------------------------------------Vēstules projekts Fidži salu Republikas prezidentamBriselē, …V.E. Ratu Josefa ILOILO kungamFidži salu Republikas prezidentamValdības ēkaSUVA/FIDŽIGodātais kungs,Eiropas Savienība piešķir vislielāko nozīmi ĀKK un EK partnerattiecību nolīguma 9. panta noteikumiem. Cieņa pret cilvēktiesībām, demokrātiskām iestādēm un tiesiskumu kā partnerattiecību nolīguma būtiski elementi ir mūsu attiecību pamatā.Tādējādi Eiropas Savienība nosodīja 2000. gada 19. maija valsts apvērsumu un izteica patiesas raizes par tiem politiskajiem notikumiem, kas turpinās Fidži salās, nožēlu par prezidenta Ratu Kamisese Mara kunga atcelšanu un ķīlnieku sagūstīšanu, kā arī par demokrātiski ievēlētās valdības nelikumīgo aizstāšanu un 1997. gada konstitūcijas atcelšanu.Tādēļ Eiropas Savienības Padome 2000. gada 4. augustā nolēma uzaicināt Fidži varas iestādes rīkot apspriedes, lai detalizēti novērtētu situāciju un to uzlabotu.Šādas apspriedes notika Briselē 2000. gada 19. oktobrī. Tika uzsākta vairāku svarīgāko jautājumu apspriede, un Fidži varas iestādes, ko pārstāvēja Fidži pagaidu valdības ārlietu, ārējās tirdzniecības un cukura ministrs Kaliopate Tavola kungs, pauda viņu viedokli un uzņēmās virkni saistību attiecībā uz konstitūcijas pārskatīšanas grafiku, brīvu un godīgu vēlēšanu rīkošanu 18 mēnešu laikā, kā arī nodot tiesai tos, kas ir atbildīgi par valsts apvērsumu.Tā rezultātā notikumu gaita Fidži salās ir daudz pozitīvāka par 2000. gada oktobra attīstības modeli.Eiropas Savienība atzinīgi novērtē apelācijas tiesas 2001. gada 1. marta spriedumu, kurā teikts, ka 1997. gada konstitūcija paliek Fidži augstākais likums.Eiropas Savienība atzinīgi novērtē paziņojumu, ka vēlēšanas, saskaņā ar 1997. gada konstitūciju, rīkos no 2001. gada 25. augusta līdz 1. septembrim. Šīs vēlēšanas, ja tās būs brīvas un godīgas, liks pamatus demokrātijas atjaunošanai Fidži salās noteiktā laikposmā.Ņemot vērā iepriekš teikto, Eiropas Savienība ir nolēmusi slēgt apspriedes, kas notika saskaņā ar ĀKK un EK partnerattiecību nolīguma 96. pantu. Savienība ir nolēmusi šā nolīguma 96. panta 2. punkta c) apakšpunkta nozīmē veikt šādus attiecīgos pasākumus:- paziņojums par 9. Eiropas Attīstības fondu (EAF) līdzekļu sadalījumu tiks sniegts, tiklīdz būs notikušas brīvas un godīgas vēlēšanas un likumīga valdība būs stājusies pie amata pienākumu pildīšanas,- saskaņā ar 6., 7. un 8. EAF nacionālo indikatīvo programmu, finansēšana un jaunu programmu un projektu īstenošana notiks, tiklīdz būs notikušas brīvas un godīgas vēlēšanas un likumīga valdība būs stājusies pie amata pienākumu pildīšanas.Esošie projekti tiks īstenoti pēc plāna, pienācīgi ņemot vērā Kopienas atbalsta neitralitātes principus vēlēšanu laikā.Turklāt netraucēti turpināsies ieguldījums reģionālajos projektos, humāna rakstura darbībās, tirdzniecības sadarbībā un ar tirdzniecību saistītos atvieglojumos, lai nodrošinātu, ka netiek nodarīts kaitējums Fidži parasto iedzīvotāju ekonomiskajām interesēm.Savienība arī vēlas atbalstīt Fidži, atgriežoties pie demokrātijas.Tiklīdz būs notikušas brīvas un godīgas vēlēšanas un likumīga valdība būs stājusies pie amata pienākumu pildīšanas, iepriekš minētie pasākumi tiks atcelti, ar nosacījumu, ka ir nodrošināta cieņa pret cilvēktiesībām, demokrātijas principiem un tiesiskumu. Jebkurā gadījumā Savienība pārskatīs šo lēmumu sešu mēnešu laikā.Eiropas Savienība turpinās pārraudzīt notikumus Fidži, jo īpaši attiecībā uz likumības un kārtības uzturēšanu, vēlēšanu kampaņu, likumīgas valdības izveidi un George Speight kunga un viņa sabiedroto nodošanu tiesai.Eiropas Savienība vēlreiz gribētu uzsvērt savu vēlmi izvērst politisko dialogu ar Fidži, pamatojoties uz ĀKK un EK partnerattiecību nolīgumu.Ar cieņu,Komisijas vārdā —…Padomes vārdā —…--------------------------------------------------


title: Padomes Lēmums (2016. gada 18. jūlijs), ar ko ieceļ Darba drošības un veselības aizsardzības padomdevējas komitejas locekli un locekļu vietniekus no Rumānijas

text:
               19.7.2016

               LV

               Eiropas Savienības Oficiālais Vēstnesis

               C 261/2

         PADOMES LĒMUMS
   (2016. gada 18. jūlijs),
   ar ko ieceļ Darba drošības un veselības aizsardzības padomdevējas komitejas locekli un locekļu vietniekus no Rumānijas
   (2016/C 261/03)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu (2003. gada 22. jūlijs) par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
   ņemot vērā kandidātu sarakstu, ko Padomei iesniegušas dalībvalstu valdības,
   tā kā:

               (1)

               Padome ar 2016. gada 24. februāra (2), 2016. gada 11. aprīļa (3) un 2016. gada 9. jūnija (4) lēmumiem ir iecēlusi amatā Darba drošības un veselības aizsardzības padomdevējas komitejas locekļus un locekļu vietniekus uz laikposmu no 2016. gada 29. februāra līdz 2019. gada 28. februārim.

               (2)

               Rumānijas valdība ir izvirzījusi papildu kandidatūras, lai aizpildītu trīs amata vietas,

         IR PIEŅĒMUSI ŠO LĒMUMU.
   1. pants
   Ar šo par Darba drošības un veselības aizsardzības padomdevējas komitejas locekli un locekļu vietniekiem uz laikposmu, kas beidzas 2019. gada 28. februārī, ieceļ šādas personas:
   ARODBIEDRĪBU PĀRSTĀVJI

               Valsts

               Loceklis

               Vietnieks

               Rumānija

                  Mihaela DARLE kundze

                  Corneliu CONSTANTINOAIA kungs

                  Dumitru FORNEA kungs

         2. pants
   Vēl neizraudzītos locekļus un locekļu vietniekus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2016. gada 18. jūlijā

            Padomes vārdā –

            priekšsēdētājs

         Gabriela MATEČNÁ

      (1)  OV C 218, 13.9.2003., 1. lpp.

      (2)  Padomes Lēmums (2016. gada 24. februāris), ar ko ieceļ Darba drošības un veselības aizsardzības padomdevējas komitejas locekļus un locekļu vietniekus (OV C 79, 1.3.2016., 1. lpp.).

      (3)  Padomes Lēmums (2016. gada 11. aprīlis), ar ko ieceļ Darba drošības un veselības aizsardzības padomdevējas komitejas locekli un locekļa vietnieku no Grieķijas, Ungārijas un Zviedrijas (OV C 130, 13.4.2016., 3. lpp.).

      (4)  Padomes Lēmums (2016. gada 9. jūnijs), ar ko ieceļ Darba drošības un veselības aizsardzības padomdevējas komitejas locekli un locekļa vietnieku no Rumānijas (OV C 214, 15.6.2016., 2. lpp.).


title: Padomes Lēmums (ES) 2017/1346 (2017. gada 17. jūlijs) par nostāju, kas Eiropas Savienības vārdā jāieņem Orhūsas konvencijas pušu sanāksmes sestajā sesijā attiecībā uz atbilstības lietu ACCC/C/2008/32

text:
               19.7.2017

               LV

               Eiropas Savienības Oficiālais Vēstnesis

               L 186/15

         PADOMES LĒMUMS (ES) 2017/1346
   (2017. gada 17. jūlijs)
   par nostāju, kas Eiropas Savienības vārdā jāieņem Orhūsas konvencijas pušu sanāksmes sestajā sesijā attiecībā uz atbilstības lietu ACCC/C/2008/32
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               2005. gada 17. februārī Eiropas Kopienas vārdā ar Padomes Lēmumu 2005/370/EK (1) tika apstiprināta Orhūsas konvencija par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (“Orhūsas konvencija”) (2).

               (2)

               Savienība Orhūsas konvencijā noteiktos pienākumus attiecībā uz savām iestādēm un struktūrām īstenoja ar Eiropas Parlamenta un Padomes Regulu (EK) Nr. 1367/2006 (3).

               (3)

               Saskaņā ar Orhūsas konvencijas 15. pantu tika izveidota Orhūsas konvencijas Atbilstības komiteja (“Komiteja”), kuras kompetencē ir izvērtēt pušu atbilstību Orhūsas konvencijas noteikumiem.

               (4)

               Savienība 2017. gada 17. martā saņēma konstatējumus lietā ACCC/C/2008/32 attiecībā uz iespēju vērsties tiesu iestādēs Savienības līmenī (“konstatējumi”). Konstatējumu 123. punktā Komiteja uzskatīja, ka “konkrētā konvencijas puse neizpilda konvencijas 9. panta 3. un 4. punktu attiecībā uz sabiedrības locekļu piekļuvi tiesu iestādēm, jo ne Orhūsas regula, ne ES Tiesas judikatūra neīsteno un neizpilda no minētajiem punktiem izrietošos pienākumus”.

               (5)

               Parakstot konvenciju, Savienība ar deklarāciju informēja Orhūsas konvencijas struktūras un, apstiprinot Orhūsas konvenciju, atkārtoti apstiprināja, ka “Kopienas institucionālajā un juridiskajā kontekstā Kopienas iestādes konvenciju piemēros saskaņā ar pašreizējiem un turpmākiem noteikumiem par piekļuvi dokumentiem un citiem attiecīgajiem Kopienas noteikumiem jomā, uz ko attiecas konvencija”.

               (6)

               Viens no konstatējumiem lietā ACCC/C/2008/32, proti, ka Savienība neizpilda Orhūsas konvencijas 9. panta 3. un 4. punktu, ir iekļauts projektā Lēmumam VI/8f, kas tiks iesniegts Orhūsas konvencijas pušu sanāksmes sestajā sesijā, kura notiks 2017. gada septembrī Budvā Melnkalnē.

               (7)

               Savienībai būtu jāizpēta veidi un līdzekļi, kā nodrošināt atbilstību Orhūsas konvencijai tādā veidā, kas ir saderīgs ar Savienības tiesību sistēmas pamatprincipiem un pārskatīšanas tiesā sistēmu.

               (8)

               Ņemot vērā varas dalīšanas principu Savienībā, Padome nevar dot norādījumus vai sniegt ieteikumus Eiropas Savienības Tiesai (“Tiesa”) attiecībā uz tiesas iestāžu darbībām. Tāpēc projektā Lēmumam VI/8f iekļautie ieteikumi attiecībā uz Tiesu un tās judikatūru nav pieņemami.

               (9)

               Savienība joprojām pilnā mērā atbalsta svarīgos Orhūsas konvencijas mērķus.

               (10)

               Savienībai ir lietderīgi noteikt nostāju, kas ir jāieņem Orhūsas konvencijas pušu sanāksmes sestajā sesijā attiecībā uz projektu Lēmumam VI/8f,

         IR PIEŅĒMUSI ŠO LĒMUMU.
   1. pants
   1.   Nostāja, kas Savienībai jāieņem Orhūsas konvencijas pušu sanāksmes sestajā sesijā attiecībā uz projektu Lēmumam VI/8f par to, lai Savienība pildītu savus pienākumus saskaņā ar Orhūsas konvenciju, ir pieņemt projektu Lēmumam VI/8f ar noteikumu, ka:

               —

               tiek svītrota projekta Lēmumam VI/8f 6. punkta pēdējā daļa un vārds “apstiprina” tiek aizstāts ar “ņem vērā” tā, lai minētais punkts tiktu formulēts šādi: “Ņem vērā Atbilstības komitejas konstatējumus attiecībā uz paziņojumu ACCC/C/2008/32 (II daļa), ka konkrētā puse neizpilda konvencijas 9. panta 3. un 4. punktu.”,

               —

               projekta Lēmumam VI/8f 7. punkta nosaukumā pēc vārdiem “konkrētajai pusei iesaka” tiek pievienots vārds “apsvērt” tā, lai tas tiktu formulēts šādi: “Attiecīgajai Pusei iesaka apsvērt”,

               —

               projekta Lēmumam VI/8f 7. punkta b) apakšpunkta i) punktā tiek svītroti vārdi “Eiropas Savienības Tiesai” un

               —

               projektā Lēmumam VI/8f tiek svītrots 7. punkta c) apakšpunkts.

         2.   Par citiem mazāk nozīmīgiem grozījumiem saskaņā ar šā lēmuma pieeju var vienoties, veicot koordināciju uz vietas un ņemot vērā iespējamās sarunas par projektu Lēmumam VI/8f.
   2. pants
   Šis lēmums stājas spēkā tā pieņemšanas dienā.

      Briselē, 2017. gada 17. jūlijā

            Padomes vārdā –

            priekšsēdētājs

         T. TAMM

      (1)  OV L 124, 17.5.2005., 4. lpp.

      (2)  Padomes Lēmums 2005/370/EK (2005. gada 17. februāris) par to, ka Eiropas Kopienas vārdā noslēdz Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV L 124, 17.5.2005., 1. lpp.).

      (3)  Eiropas Parlamenta un Padomes Regula (EK) Nr. 1367/2006 (2006. gada 6. septembris) par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV L 264, 25.9.2006., 13. lpp.).